Әлфия Ситдыйкова

**Әлфия Ситдыйкова**, Әлфия Мирзанур кызы Ситдыйкова (Хаҗиәхмәтова) (*[[1957 ел]]ның [[14 август]]ы, [[ТАССР]], [[Калинин районы (ТАССР)|Калинин районы]], [[Күҗәкә]]*) — Чаллыда яшәп иҗат итүче татар шагыйрәсе, балалар язучысы, тәрҗемәче, «Күңел» радиосы хәбәрчесе. Татарстанның Журналистлар һәм Язучылар (*[[2006 ел|2006]]*) берлекләре әгъзасы.  Саҗидә Сөләйманова (*[[2016 ел|2016]]*) һәм Илдар Юзеев (*[[2022 ел|2022]]*, *[[2023 ел|2023]]*) исемендәге әдәби премияләр лауреаты. Татарстанның атказанган мәдәният хезмәткәре (2019).

## Тәрҗемәи хәле
1957 елның 14 августында Татарстан АССР Калинин районы (*хәзерге* Актаныш районы) Күҗәкә авылында туган. Әтисе Мирзанур, әнисе Гөлсем. Пучы урта мәктәбен, читтән торып Яр Чаллы дәүләт педагогия институтын (*[[2015 ел]]дан Яр Чаллы дәүләт педагогика университеты*) тәмамлаган.
1975 елдан Чаллыда. Егерме ел КамАЗда йөк төягеч машина йөртә. 2000 елдан «Чаллы-ТВ» телерадиокомпаниясенең «Күңел» радиосында: башта музыкаль мөхәррир, соңрак хәбәрче, өлкән хәбәрче булып эшли, «Әдәби учак», «Илһам нуры» тапшыруларын әзерли. Хәзер лаеклы ялда, әдәби иҗат белән шөгыльләнә.

## Иҗаты
1976 елдан Чаллыдагы «Ләйсән» әдәби берләшмәсендә шөгыльләнә. Беренче шигырьләре Чаллы шәһәрендә чыгып килгән «Кама таңнары» газетасында 1977 елда басыла.
1979 елда «Яшьлегем Чаллы» күмәк җыентыгында 4 шигыре дөнья күрә. 2003 елда «Чаллы газета-китап нәшрияты» ҖЧҖ басмаханәсенда 1 мең данә тираж белән «*Йөрәгемә яфрак сыена*» исемле беренче китабы нәшер ителә. Тәрҗемәче буларак та билгеле. 2007 елда Чаллы шагыйрәсе Вера Хәмидуллина белән бер-берсенең шигырьләрен тәрҗемә итеп, ике телдә (*[[татар теле|татар]], [[рус теле|рус]]*) төзелгән «*Туган якның ике чишмәсе*» исемле тәрҗемәләр китабы чыга. Балалар өчен язылган шигырь китаплары авторы: «*Кыш бабай җиләкләре*» (*[[2012 ел|2012]]*), «*Башмаклар*» (*[[2013 ел|2013]]*), «*Серле дөнья*» (*[[2014 ел|2014]]*). Матбугат битләрендә мәкаләләре, нәсер-парчалары, поэмалары, очерклары даими басыла. Проза өлкәсендә актив эшли. «Яшәр өчен килдем» (2016), «Дөнья тәгәрмәче» (2019) исемле проза әсәрләре басылып чыга.

## Басылган китаплары

* Йөрәгемә яфрак сыена. Чаллы, 2003.
* Бер җылы сүз. Чаллы, 2003.
* Җанда кабынган учак. Чаллы, 2004.
* Ак теләкләр. Чаллы, 2004.
* Йөрәк сүзе йөрәккә. Чаллы, 2005.
* Җаннар назга төренә. Чаллы, 2006.
* Хисләрем канаты – Күҗәкә. Чаллы, 2006.
* Назга сусау. Чаллы, 2007.
* Туган якның ике чишмәсе. К.: ТКН, 2007. (*Вера Хәмидуллина белән берлектә*)

* Авыл җаны. К.: «Идел-Пресс», 2010.(*Р. Хәертдинов белән берлектә*)
* Утлы җимеш. К.: ТКН, 2011.
* Тансык бәхет. К.: ТКН, 2012.
* Нур Баянның шигъри дөньясы. К.: РЦМКО, 2012.
* Серле дөнья. К.: «Идел-Пресс», 2014.
* Хәтер җебе. К.: «Ак бүре», 2015.
* Яшәр өчен килдем. К.: «Сүз», 2016.
* Хәсән Заманов. К.: «Ак бүре», 2016.
* Таш тамыры. К.: ТКН, 2022.

## Бүләкләре, мактаулы исемнәре
* 2011 ― «» дипломы һәм медале (*«Солнечный храм» халыкара акциясе бүләге*) — «*татар һәм рус шагыйрьләренең балалар өчен язган әсәрләрен ике телгә тәрҗемә итеп, вакытлы матбугат битләренә биреп баруы өчен*».
* 2012 ― А. С. Грибоедов исемендәге әдәби премия һәм истәлек медале (*Россия язучылар берлеге һәм Россия тәрҗемәчеләр берлеге бүләге*) — «*иҗтимагый-әдәби нәширлек эшчәнлегендәге югары гражданлык позициясе һәм уңышлы тәрҗемә эшчәнлеге өчен*».
* 2012 ― В. В. Маяковский исемендәге орден һәм диплом (*Россия язучылар берлеге һәм Россия тәрҗемәчеләр берлеге бүләге*)
* 2013 ― «» бүләге (*«2013 елның иң яхшы китабы» халыкара конкурсы, [[Берлин]]*). 
* 2013 ― «Ел китабы» конкурсында III дәрәҗә диплом — «Сабантуй балкышы» китабы өчен.
* 2016 ― Саҗидә Сөләйманова премиясе — «Тансык бәхет» (*[[2012 ел|2012]]*), «Хәтер җебе» (*[[2015 ел|2015]]*) китаплары өчен
* 2017 ― Чаллы шәһәр хакиме премиясе
* 2019 ― Татарстанның атказанган мәдәният хезмәткәре
* 2022 ― Илдар Юзеев премиясе 
* 2023 ― Илдар Юзеев премиясе ― *шигырьләр циклы һәм актив әдәби-иҗтимагый эшчәнлеге өчен*.
## Искәрмәләр

## Әдәбият
# «Мәйдан» журналының Әлфия Ситдыйковага багышланган махсус саны: 2017 ел, № 7.

## Сылтамалар

*  Әлфия Ситдыйкова Чаллы үзәкләштерелгән китапханәләр челтәре сайтында

## Моны да карагыз

Төркем:Татар шагыйрьләре
Төркем:Татарстан шагыйрьләре
Төркем:Татар журналистлары
Төркем:Татарстан журналистлары
Төркем:Яр Чаллы дәүләт педагогика университетын тәмамлаучылар
Төркем:Тәрҗемәчеләр
Төркем:Балалар язучылары
Төркем:Саҗидә Сөләйманова премиясе лауреатлары
Төркем:Шәхесләр:КамАЗ
Төркем:Шәхесләр:Чаллы
Төркем:Хатын-кыз язучылар
Төркем:Хатын-кыз шагыйрьләр
Төркем:Хатын-кыз тәрҗемәчеләр
Төркем:Татарстанның атказанган мәдәният хезмәткәрләре
Төркем:Илдар Юзеев премиясе лауреатлары